Oficialusis leidinys L 156 , 25/06/2003 p. 0009 - 0012



Komisijos reglamentas (EB) Nr. 1082/2003 2003 m. birželio 23 d. nustatantis išsamias Europos Parlamento ir Tarybos reglamento (EB) Nr. 1760/2000 įgyvendinimo taisykles dėl minimalaus patikrinimų, kurie turi būti atliekami pagal galvijų identifikavimo bei registravimo sistemą, lygio (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2000 m. liepos 17 d. Europos Parlamento ir Tarybos reglamentą (EB) Nr. 1760/2000, nustatantį galvijų identifikavimo bei registravimo sistemą, reglamentuojantį jautienos bei jos produktų ženklinimą ir panaikinantį Tarybos reglamentą (EB) Nr. 820/97 [1], ypač į jo 10 straipsnio d punktą, kadangi: (1) 1997 m. gruodžio 29 d. Komisijos reglamentas (EB) Nr. 2630/97, nustatantis išsamias Tarybos reglamento (EB) Nr. 820/97 įgyvendinimo taisykles dėl minimalaus patikrinimų, kurie turi būti atliekami pagal galvijų identifikavimo ir registravimo sistemą, lygio [2] buvo keletą kartų iš esmės keistas [3]. Siekiant aiškumo ir racionalumo minėtas reglamentas turėtų būti kodifikuotas. (2) Reikėtų apibrėžti minimalų patikrinimų, kurie turi būti atliekami siekiant tinkamai įgyvendinti galvijų identifikavimo ir registravimo sistemą, lygį. (3) Kiekvienos valstybės narės kompetentinga institucija turėtų atlikti patikrinimus, pagrėstus rizikos analize. Rizikos analizėje turėtų būti atsižvelgiama į visus susijusius veiksnius, pirmiausia įskaitant visuomenės ir gyvūnų sveikatos aplinkybes. (4) Iš esmės turėtų būti tikrinami visi valdos gyvūnai. Vis dėlto, kai dėl praktinių priežasčių neįmanoma per 48 valandas valdoje surinkti visus gyvūnus, kompetentinga institucija gali numatyti atitinkamą atrankos sistemą. (5) Kiekvienos valstybės narės kompetentinga institucija turėtų atlikti patikrinimus vietoje, apie kuriuos apskirtai neturėtų būti pranešama, kaip numatyta 1992 m. lapkričio 27 d. Tarybos reglamente (EEB) Nr. 3508/92, nustatančiame tam tikrų Bendrijos pagalbos schemų integruotą administravimo ir kontrolės sistemą [4], su paskutiniais pakeitimais, padarytais Komisijos reglamentu (EB) Nr. 495/2001 [5]. (6) Valstybės narės turėtų pateikti Komisija metų ataskaitą, išdėstančią patikrinimų vykdymo detales. (7) Komisija valstybėms narėms turėtų parengti tokios ataskaitos pavyzdį. (8) Šiame reglamente numatytos priemonės atitinka Europos žemės ūkio orientavimo ir garantijų fondo komiteto nuomonę, PRIĖMĖ ŠĮ REGLAMENTĄ: 1 straipsnis Galvijų identifikavimo ir registravimo sistemoje numatyti patikrinimai atitinka bent jau 2–5 straipsniuose išdėstytus būtiniausius reikalavimus. 2 straipsnis 1. Kiekvienoje valstybėje narėje kompetentinga institucija atlieka patikrinimus vietoje, kurie gali būti atliekami kartu su bet kuriuo kitu Bendrijos teisės aktuose numatytu patikrinimu. Kasmet patikrinama ne mažiau nei 10 % valdų, esančių kiekvienos valstybės narės teritorijoje. Minimali patikrinimų norma nedelsiant padidinama, jei nustatoma, kad nesilaikoma Bendrijos teisės aktų, susijusių su identifikavimu. 2. Nukrypstant nuo 1 dalies, kai valstybė narė turi tinkamą gerai veikiančią duomenų bazę, kaip numatyta Reglamento (EB) Nr. 1760/2000 5 straipsnyje, kuri sudaro sąlygas veiksmingai atlikti kryžminius patikrinimus, gali būti numatyta 5 % norma. 3. Kompetentingos institucijos tikrintinos valdos atrenkamos remiantis rizikos analize. 4. Kiekvienos valdos rizikos analizėje visų pirma atsižvelgiama į: a) valdoje laikomų gyvūnų skaičių, įskaitant duomenis apie visus turimus ir valdoje identifikuotus gyvūnus; b) visuomenės ir gyvūnų sveikatos aplinkybes, ypač į ankstesnius ligos protrūkius; c) valdos prašytą ir (arba) jai sumokėtą metinę priemokos už galvijus sumą, palyginti su ankstesniais metais sumokėta suma; d) reikšmingus pokyčius palyginti su ankstesnių metų padėtimi; e) ankstesniais metais atliktų patikrinimų rezultatus, pirmiausia: i) tinkamą valdos registro pildymą, kaip numatyta Komisijos reglamente (EB) Nr. 2629/97 [6]; ii) tinkamą valdoje turimų gyvūnų pasų pildymą, kaip numatyta Reglamente (EB) Nr. 2629/97; f) tinkamą duomenų perdavimą kompetentingai institucijai; g) kitus valstybių narių nustatytinus kriterijus. 5. Po kiekvieno patikrinimo parengiama nacionaliniu lygiu standartizuota ataskaita, kurioje nurodomi patikrinimų rezultatai ir visos nepatenkinamos išvados, patikrinimo priežastis ir dalyvaujantys asmenys. Savininkui ar jo įgaliotajam atstovui suteikiama galimybė pasirašyti ataskaitą ir atitinkamai pateikti savo pastabas dėl jos turinio. 6. Jei 5 dalyje minimose ataskaitose atskleidžiami Reglamento (EB) Nr. 1760/2000 pažeidimai, jų kopijos nedelsiant išsiunčiamos kompetentingoms institucijoms, atsakingoms už Komisijos reglamento (EB) Nr. 2419/2001 [7] įgyvendinimą. 3 straipsnis 1. Tikrinami visi pagal Reglamentą (EB) Nr. 1760/2000 identifikuotini valdoje turimi gyvūnai. 2. Nukrypstant nuo 1 dalies, jei dėl praktinių priežasčių neįmanoma per 48 valandas valdoje surinkti visus gyvūnus, kompetentinga institucija gali numatyti atrankos sistemą, jei užtikrinamas patikimas kontrolės lygis. 4 straipsnis Apskritai apie patikrinimus vietoje nepranešama. Jei pranešama iš anksto, atliekamas tik minimalus patikrinimas, kurio trukmė paprastai neviršija 48 valandų. 5 straipsnis 1. Kiekviena valstybė narė kasmet iki liepos 1 d. parengia Komisijai metų ataskaitą, kurioje nurodo duomenis apie: a) atitinkamoje valstybėje narėje esančių valdų skaičių; b) pagal 2 straipsnį atliktų patikrinimų skaičių; c) patikrintų gyvūnų skaičių; d) visus aptiktus pažeidimus; e) visas pagal Reglamento (EB) Nr. 1760/2000 22 straipsnį taikytas sankcijas. 2. 1 dalyje paminėta informacija perduodama Komisijai remiantis I priede pateiktą pavyzdinę struktūrą. 6 straipsnis Reglamentas (EB) Nr. 2630/97 panaikinamas. Nuorodos į panaikintą reglamentą laikomos nuorodomis į šį reglamentą ir aiškinamos pagal III priede pateiktą koreliacijos lentelę. 7 straipsnis Šis reglamentas įsigalioja 20 dieną po jo paskelbimo Europos Sąjungos oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. birželio 23 d. Komisijos vardu Pirmininkas Romano Prodi [1] OL L 204, 2000 8 11, p. 1. [2] OL L 354, 1997 12 30, p. 23. [3] Žr. II priedą. [4] OL L 355, 1992 12 5, p. 1. [5] OL L 72, 2001 3 14, p. 6. [6] OL L 354, 1997 12 30, p. 19. [7] OL L 327, 2001 12 12, p. 11. -------------------------------------------------- I PRIEDAS Galvijų sektoriuje atliktų patikrinimų dėl Bendrijos identifikavimo ir registravimo nuostatų laikymosi rezultatų ataskaita 1. Informacija, susijusi su rezultatais pagal 5 straipsnio 1 dalies a, b ir c punktus: a) bendras valstybės narės teritorijoje užregistruotų valdų skaičius, užregistruotas duomenų pateikimo (patikrinimo) laikotarpio pradžioje; b) bendras patikrintų valdų skaičius; c) bendras atliktų patikrinimų skaičius; d) 2 straipsnio 4 dalyje numatyti patikrintų valdų atrankos rizikos analizės kriterijai, nurodant instituciją, kuri atliko šiuos patikrinimus; ir, jei įmanoma, tos atrankos išskaidymas pagal rizikos analizės kriterijus; e) bendras galvijų skaičius, užregistruotas duomenų pateikimo (patikrinimo) laikotarpio pradžioje; f) bendras patikrintų galvijų skaičius; g) atliktų patikrinimų rūšis, t. y. fizinis patikrinimas, dokumentų patikrinimas, pavėlavimų pranešti apie judėjimą patikrinimas. 2. Informacija, susijusi su rezultatais pagal 5 straipsnio 1 dalies d ir e punktus: a) aptiktų pažeidimų skaičius, pirmiausia pastebėtų neatitikimų rūšys pagal patikrinimų rūšis, nurodytas 1 punkto g papunktyje; b) sankcijos (įskaitant jų rūšis ir informaciją apie tolesnės veiklos, vykdomos jas pritaikius, statusą), taikytos pagal Komisijos reglamentą (EB) Nr. 494/98 [1], nurodytos pagal atliktų patikrinimų rūšį ir aptiktus pažeidimus pagal 1 dalies g punktą ir 2 dalies a punktą. [1] OL L 60, 1998 2 28, p. 78. -------------------------------------------------- II PRIEDAS Panaikintas reglamentas ir jo vėlesni daliniai pakeitimai - Komisijos reglamentas (EB) Nr. 2630/97 (OL L 354, 1997 12 30, p. 23). - Komisijos reglamentas (EB) Nr. 132/1999 (OL L 17, 1999 1 22, p. 20). - Komisijos reglamentas (EB) Nr. 1898/2000 (OL L 228, 2000 9 8, p. 22). -------------------------------------------------- III PRIEDAS Koreliacijos lentelė Reglamentas (EB) Nr. 2630/97 | Šis reglamentas | 1 straipsnis | 1straipsnis | 2 straipsnio 1 dalis | 2 straipsnio 1 dalis | 2 straipsnio 2 dalis | 2 straipsnio 2 dalis | 2 straipsnio 3 dalis | 2 straipsnio 3 dalis | 2 straipsnio 4 dalies a punktas | 2 straipsnio 4 dalies a punktas | 2 straipsnio 4 dalies b punktas | 2 straipsnio 4 dalies b punktas | 2 straipsnio 4 dalies c punktas | 2 straipsnio 4 dalies c punktas | 2 straipsnio 4 dalies d punktas | 2 straipsnio 4 dalies d punktas | 2 straipsnio 4 dalies e punkto pirmoji įtrauka | 2 straipsnio 4 dalies e punkto i įtrauka | 2 straipsnio 4 dalies e punkto antroji įtrauka | 2 straipsnio 4 dalies e punkto ii įtrauka | 2 straipsnio 4 dalies f punktas | 2 straipsnio 4 dalies f punktas | 2 straipsnio 4 dalies g punktas | 2 straipsnio 4 dalies g punktas | 2 straipsnio 5 dalis | 2 straipsnio 5 dalis | 2 straipsnio 6 dalis | 2 straipsnio 6 dalis | 3 straipsnis | 3 straipsnis | 4 straipsnis | 4 straipsnis | 5 straipsnis | 5 straipsnis | – | 6 straipsnis | 6 straipsnis | 7 straipsnis | Priedas | I priedas | – | II priedas | – | III priedas | --------------------------------------------------